આ અંગે રોજગાર અધિકારીએ જણાવ્યું હતું કે, નડિયાદમાં દેસાઈ સંસ્કાર કેન્દ્રમાં મેગા જોબફેર તેમજ સ્વરોજગાર શિબિરનું આયોજન કરવામાં આવ્યું હતું. જેમાં વિવિધ ક્ષેત્રના કુલ ૧૯ નોકરીદાતાઓ હાજર રહયા હતા. જેમના દ્ધારા વિવિધ ખાલી જગ્યાઓ માટે ૧૮થી ૪૦ વર્ષની વય ધરાવતાં ધો.૫ પાસ કે તેથી વધુ ભણેલા, કોઈપણ વિદ્યાશાખામાં સ્નાતક, આઈ.ટી.આઈ પાસ ઉમેદવારો, ડીપ્લોમા એન્જીનિયરીંગ પાસ, બીએસસી નર્સિંગ, GNM, ANM, DMLT, BCA, DCA પાસ થયેલ ઉમેદવારોની ઈન્ટરવ્યૂ પ્રક્રિયા હાથ ધરાઈ હતી. આ ભરતીમેળામાં હાજર ૯૯૭ ઉમેદવારો પૈકી ૮૫૧ ઉમેદવારોની પસંદગી કરવામાં આવી હતી. જે પૈકી ૦૬ દિવ્યાંગ ઉમેદવારોની પણ પ્રાથમિક પસંદગી કરવામાં આવી હતી.